MLDataScientist/Wikipedia-uzbek-2024-05-01 huggingface dataset:
Xatam Ashurov

Xatam Ashurov (1961-yil 11-dekabr; Navoiy tumani O'zbekiston SSR) — fizik olim. O‘zRFA Ion-plazma va lazer texnologiyalari instituti direktori, texnika fanlari doktori, professor „Mehnat shuhrati“ ordeni sohibi. Oʻzbekiston Respublikasi Vazirlar Mahkamasi huzurida tashkil etilgan Atamalar komissiyasi aʼzosi.

Hayoti va ilmiy faoliyati 
Xatam Ashurov 1961-yil 11-dekabrda Buxoro viloyati, Navoiy tumanida tug‘ilgan. Mehnat faoliyatini 1983-yil dekabrida Navoiy viloyati radio-televizion tarqatish markazida elektromexanik sifatida boshlagan. Ilmiy faoliyat bilan shug‘ullanish maqsadida 1984-yil may oyidan O‘zR FA Elektronika institutiga (2012-yildan Ion-plazma va lazer texnologiyalari instituti) stajyor- tadqiqotchi lavozimiga o‘tib, keyinchalik aspiranturada; kichik ilmiy xodim, katta ilmiy xodim, direktor o‘rinbosari, institut direktori lavozimlarida 2016-yilgacha ishlab kelgan.

1997—2013-yillar mobaynida Germaniya, Italiya, Fransiya, Belgiya, BAA, Koreya mamlakatlarida tajriba oʻtab kelgan. 2016-yil Ion-plazma va lazer texnologiyalari instituti tugatilishi va ilmiy laboratoriyalarning Toshkent davlat texnika universitetiga o‘tkazilishi munosabati bilan 2016-yil iyulidan 2017-yil iyuligacha TDTUda yetakchi ilmiy xodim lavozimida ishlagan. 2017-yil iyulidan qayta tashkil etilgan U. A. Arifov nomidagi Ion-plazma va lazer texnologiyalari instituti direktori lavozimida ishlab kelmoqda. Xatam Ashurov ion-plazma texnolagiyalarining kelajagi borasida shunday fikr bildirgan:

Manbalar 

Olimlar
Fiziklar
Oʻzbekiston fiziklari
Oʻzbek olimlari
Abdussamad al-Forobiy

Abdussamad al-Forobiy (arabcha: عبد الصمد الفارابي — Zahiruddin Abdusamad ibn Mahmud al-Forufiy al-Forobi) — Faqih.

Abdusamad al-Forobiy XIII asrda Forob shahrida tug‘ilgan. U faqih va usul al-fiqh ilmini puxta oʻzlashtirgan. Abdusamad al-Forobiy oʻzidan faqih va usul al-fiqh ilmiga oid boy ilmiy meros qoldirgan.

Asarlari 

•"Tavoliʼu-l- anzor li-l-Bayzoviy" („Bayzoviyning karashlariga oydinlik kiritish“);

•"Sharhu Minhoji-l-vusul ala ilmi-l-usul li-l-Bayzoviy" („Bayzoviyning ilmi uslul asarini oʻzlashtirish uslubiga sharh“).
Muallif bu asarlarning tahriri va tabyizi (oqqa koʻchirish)ni 707/1307 yilda yakunlagan.

Vafoti 
Abdussamad al-Forobiy XIV asrning birinchi yarmida vafot etgan.

Manbalar

Adabiyotlar 
•Abdulloh Abdulhamid Saad. Oʻrta Osiyo olimlari qomusi. —T.: Imom Buxoriy respublika ilmiy-maʼrifiy markazi nashriyoti, 2007. 270.

Muhaddis
Islom:Shaxslar
Ibrohim Sitanbah Hiraviy

Ibrohim Sitanbah Hiraviy – “Nasoyim ul-muhabbat”da tilga olingan tasavvuf shayxi. Kunyasi – Abulisʼhoq. Ham jismoniy, ham maʼnaviy kuchga ega boʻlgani uchun “Sitanbah” (kuchli) nomi bilan mashhur boʻlgan. Hirot tasavvuf maktabining ilk namoyandalaridan. Kirmon shahrida tugʻilib, Hirotda yashagani sababli “Hiraviy” taxallusi bilan mashhur boʻlgan. Boyazid Bistomiy suhbatidan bahramand boʻlgan. Ibrohim bin Adham tariqatdagi piri sifatida uni dastlab halol kasbdan rizq topish, soʻng tavakkul va tajridga buyurgan. Ibrohim Sitanbah Hiraviy Hirotda koʻp mol-dunyoga ega boʻlganiga qaramasdan, bir necha marta tavakkul qilib, yoʻl ozigʻisiz va yayov haj ziyoratiga borib kelgan. Qabri – Qazvinda. “Nasoyim ul-muhabbat”da ham, “Mahbub ul-qulub”da ham Ibrohim Sitanbah haqida maʼlumotlar berilgan.

Manbalar 
Navoiyshunoslik
84 (qo'shiqchi)

Dmitriy Zaurievich Malakmadze (, 2002-yil 26-sentyabrda Svobodniy, Amur viloyati, Rossiya), 84-sahna nomi bilan mashhur rossiyalik reper va musiqachi.

Biografiya

Bolalik va erta yillar 
Dmitriy 2002 yil 26 sentyabrda Amur viloyatining Svobodniy shahrida tug'ilgan. 2022 yilda u TikTok-ning "Head is Around" singli bilan mashhur bo'ldi, parcha darhol Shazam-ga uchib ketdi.

Karyera 
Musiqachi shaxsiy hayoti haqida gapirishni va intervyu berishni xohlamaydi. 2023-yilda rassom allaqachon Rossiya va MDH mamlakatlari chartlariga kiruvchi bir nechta relizlarni chiqardi.

2022 yil mart oyida u Vkontakte ma'lumotlariga ko'ra MDHning TOP-100 relizlariga kiruvchi "Krugom golova" musiqiy singlini chiqardi.

O'sha yilning mart oyida qo'shiqchi Nebezao bilan birgalikda "Topat" qo'shig'i chiqdi.

2022 yil may oyida u reper LOOKBUFFALO bilan birgalikda Choco Plan singlini chiqardi. Escort 2022-yil 30-mayda ishga tushirilgan.

Diskografiya 

 Krugom golova (2022)
 Krugom golova (Remix) (2022)
 Topate (2022)
 Choco rejasi (2022)
 Eskort (2022)
 Nyudsy (2022)
 Gasirovka (2022)
 Uning otasi (2022)
 Marvello (2022)
 Klassnaya (2022)
 Ballantines (2022)
 uzumaki (2022)
 Mening Polovina (2023)
 Golaya (2023)

Malumotnomalar 

Musiqachilar
Chaillot

Chaillot () Parijning 70 mahallasidan biridir.

Marcel Proust Chaillotda vafot etadi.

Manbalar 

Parij
Oʻylar

Oʻylar (koyne yunoncha: Τὰ εἰς ἑαυτόν; ) — Rim imperatori, faylasuf Marcus Aurelius yozgan shaxsiy izohlar toʻplami. Asarda Aurelius stoitsizm boʻyicha oʻzi uchun yozgan fikr-oʻylari jamlangan.

Aurelius koyne yunon tilida yozilgan oʻylarini 12 boʻlimga boʻlgan. Muallif oʻylarini kitob oʻlaroq chop etishni rejalashtirmagani taxmin qilinadi. Asarning rasmiy nomi yoʻq, shuning uchun u „Oʻylar“, „Meditatsiyalar“, „Oʻzimdan oʻzimga“ va boshqa turli nomlar bilan ataladi. Toʻplamga kiritilgan oʻylar bir gapdan bir necha paragrafgacha choʻziladi.

Havolalar 

Stoitsizm
Falsafa boʻyicha kitoblar
Muhammad Naxshabiy

Muhammad Naxshabiy (arabcha: محمد نخشبي — Toʻliq ismi: Muhammad ibn Ahmad Naxshabiy (X asrda yashagan) — Shoir, faylasuf va davlat arbobi.

Hayoti va faoliyati
Muhammad Naxshabiy Nasr ibn Ahmad Somoniy (914-943-yillar) davrida Xuroson va Movarounnahrda faoliyat olib borgan shoir, faylasuf va davlat arbobi.
Ma'lumki, Somoniylar davrida Buxoro yirik madaniy va ilmiy markazlardan biriga aylangan. U qarmatiylarning diniy-siyosiy ta'limotini qabul qilgan va uning Movarounnahrdagi rahbarlaridan biri bo‘lgan. 
Ismoiliylik va uning bir tarmog‘i bo‘lgan Qarmatiylik ta'limoti XI asrda Sharqda keng tarqalgan. Misrda Fotimiylar xalifaligi va Bahrayndagi qarmatiylar davlati ularning markazlari edi. Xuroson va Movarounnahrda ham qarmatiylarning ko‘plab vakillari bo‘lgan. Chunki qarmatiylik yerga jamoa egaligini, umumiy (qullardan tashqari) tenglik g‘oyalarini targ‘ib qilar, dehqonlar, hunarmandlar va ziyolilar orasida keng tarqalgandi. Abbosiy xalifalar siyosatidan, mavjud mahalliy tartiblardan bezgan xalq ozodlik va tenglikka erishish yo‘lini ana shu harakatda ko‘radi. Bu harakat nufuzi shu darajaga yetadiki, amirlar, vazirlar, hatto Nasr ibn Ahmad ham unga moyillik bildiradi. Bu haqda Nizomulmulk o‘zining “Siyosatnoma” asarida shunday yozadi: “...Xuroson amiri (Nasr ibn Ahmad) uni o‘ziga yaqin tutardi. Muhammad Naxshabiy ham o‘z so‘zini unga o‘tkazardi... Nasr ibn Ahmad uni hurmatlar, bir lahza ham usiz turolmasdi. Oxiri Muhammad Naxshabiy Nasr ibn Ahmadni o‘z mazhabiga da'vat etadi. O‘zi vazirlikka ko‘tariladi. Podshoh ham uning aytganini qilardi”.
Ammo qarmatiylar mavqei va Muhammad Naxshabiyning nufuzi ortib borganidan tashvishga tushgan ayrim saroy a'yonlari va mutaassib din vakillari fitna uyushtiradilar. U va uning tarafdorlarini shialikda ayblaydilar. Bundan foydalangan valiahd Nuh ibn Nasr  hokimiyatni qo‘lga oladi. U o‘z otasini zindonga tashlaydi. Xalq va lashkar orasidagi qarmatiy mazhabi kishilarning barchasi bitta-bitta tutib o‘ldiriladi, mol-mulklari talon-taroj etiladi. U ham ana shu qatli omda halok bo‘ladi.

Manbalar 

Olimlar
Islom:Shaxslar
Imom Nasoiy

Imom Nasoiy (arabcha: إمام نساي — Abu Abdurrahmon Ahmad ibn Ali ibn Shuayb ibn Ali ibn Sinon ibn Bahr Xurosoniy (827-915)) — Muhaddis.

Faoliyati
Imom Nasoiy hadischilik bobida eng ishonchli 6 hadis to‘plamlaridan birining muallifi. Naso (Niso) shahrida tavallud topgan. Ona yurtida Qur'oni karimni yod olib, boshlang‘ich diniy ma'lumotlarni olgandan keyin kengroq ilmu ma'rifat hosil qilish niyatida xorijiy mamlakatlarga safarga chiqadi. 15 yoshli muhaddis Hijoz, Iroq, Shom, Misr va boshqa mamlakatlarga borib diniy fanlarni puxta o‘zlashtiradi. U Misrning “Zuqoqu-l-qanodil” mahallasida uzoq vaqt yashab, so‘ngra Damashqqa boradi. U yerda umaviylarga yon bosmagani sababli tazyiq ostida ogir holatga tushadi. Bir rivoyatga ko‘ra, Makkaga yetib borib, o‘sha yerda, ikkinchi rivoyatga ko‘ra, Baytu-l-Makdis (Quddus)da vafot etgan.

Asarlari
“As-sunanu-l-kubro” to‘plami uning shoh asari hisoblanadi. Bundan tashqari, alloma “As-sunanu-s-sug‘ro” yoki “Al-mujtabo”, “Al-xasois”, “Fazoilu-s-sahoba”, “Al-manosik” va boshqa kitoblarni yozib qoldirgan.

Manbalar 

Olimlar
Islom:Shaxslar
Ibrohim Sobit

Ibrohim Sobit (369 h.q./980 m.) – “Nasoyim ul-muhabbat”da tilga olingan tasavvuf shayxi. Junayd Bagʻdodiyning muridi. Abdurahmon Sullamiy u bilan hamsuhbat boʻlgan. Bagʻdod shahrida yashagan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

Manbalar 
Navoiyshunoslik
Ibrohim Utrush

Ibrohim Utrush – “Nasoyim ul-muhab­bat”da tilga olingan tasavvuf shayxi. Oʻzini karlikka solib, bekorchi va bemaʼni soʻzlarga mutlaqo eʼtibor qaratmaslik odati boʻlgani uchun unga “Utrush” nomi berilgan. Ibrohim Utrush haqida maʼlumot bergan dastlabki manba Ansoriyning “Tabaqot us-soʻfiya” asari boʻlib, keyingi manbalarda undagi maʼlumotlar aynan takrorlangan. “Nasoyim ul-muhabbat”da keltirilishicha, haqiqiy darveshlarning rikvasi (ozuqa xaltasi) ­– kafti, yostigʻi ­– qoʻli, ishongan boyligi – Haq taoloning oʻzidir.

Manbalar 
Navoiyshunoslik
Iydiya (qasida)

“Iydiya” – Amir Ahmad Shayxim Suhayliyning qasidasi. Hayit bayrami munosabati bilan yozilgan. Alisher Navoiy ushbu qasida nomini “Majolis un-nafois”ning uchinchi majlisida Shayxim Suhayliy bilan bogʻliq bobda eslab, qasidaning matlaʼini keltiradi:Shukr, ey dilki, digar bor ba sad zebu jamol

Gardani shohidi iyd ast dar ogʻushi hilol.

(Mazmuni: Shukr, ey koʻngil, yana yuz bezak va goʻzallik bilan bayram  gardani yangi oy ogʻushiga kirdi).

Manbalar 
Navoiyshunoslik
Shamu

Ushbu maqola qotil kit Shamu haqida.
Shamu (nomaʼlum — avgust 16, 1971) 1960-yil oʻrtalarida San-Diegodagi SeaWorld namoyishlarida paydo boʻlgan qotil kit edi. U qoʻlga olingan toʻrtinchi qotil kit edi. U 1965-yil oktyabr oyida qoʻlga olindi va tahminan 6yil tutqunlikdan soʻng, 1971-yil avgust oyida vafot etdi.

Erta hayot davri 
Shamu avvalgi uchta (Vanda, Moby Doll va Namu) orka(qotil kit)lardan epchilroq bo'lgani uchun ushbu sog'lom orkani tutish biroz qiyinroq edi. Juda yosh, 14 fut (4,25 m), 2000 funt (900 kg) bo'lgan Janubiy rezident kiti 1965-yil oktyabr oyida Griffinning Sietl jamoat akvariumidagi erkak orka Namuga hamroh bo'lish uchun Ted Griffin tomonidan qo'lga olingan. Uning ismi 'Namuning do'sti' degan ma'noni anglatadi. Shamu 1965-yil dekabr oyida San-Diegodagi SeaWorld shousiga sotilgan.

Tutqunlik
Shamu SeaWorld shousi ishchisi  Annette Eckisning ko'rsatuv reklamasi uchun kitga minmoqchi bo'lgan paytida tishlab olgan va shu voqeadan keyin shoulardan chetlashtirilgan. Kit bu ishni qilishidan oldin o'zining harakteri va harakatlari bilan unga minishlarini yoqtirmasliklarini ko'rsatgan. 
Shame ushbu voqeadan 4oy o'tib 1971-yil 16-avgustda vafot etgan.
Al-Musayyab ash-Shiyjiy

(Abul Abbos) al-Musayyab ibn Muhammad ibn Zuhayr ibn Baziʼ Ziyod ar-Rumiy ash-Shiyjiy Shiyj qishlog‘idan bo‘lgan. U ulamolardan, ulamolar ham undan rivoyat qilganlar.

Manbalar
Muso ibn Hilol

(Abu Imron) Muso ibn Imron ibn Muso ibn Hilol (hijriy 380-yil (milodiy 990-yil)da vafot etgan) Damashq, Halab, Ray, Kufa, Bag‘dod va boshqa shaharlarda hadis tinglagan. U ulamolardan, undan esa boshqalar rivoyat qilganlar.

Manbalar
Muso al-Xujandiy

(Abu Imron) Muso ibn Abdulloh al-Muaddib al-Xujandiy (hijriy 360-yil (milodiy 971-yil)dan ilgari vafot etgan) — rivoyatlardagi maqollar va hikmatlar sohibi, fozil, adib bo‘lgan. U ulamolardan hadis aytgan.

Manbalar
Muso at-Tabriziy

(Muslihuddin, Abul Fath) Muso ibn Amir Hoj ibn Muhammad at-Tabriziy (hijriy 669-yil (milodiy 1271-yil)da tug‘ilib, 736-hijriy yil (milodiy 1336-yil)da vafot etgan) — faqih va usul bo‘yicha yetuk olim bo‘lgan. Damashqqa, undan Qohiraga kelgan. U Rasululloh qabrini ziyorat qilish maqsadida yo‘lga chiqqan va Hijoz yo‘lidagi Bani Salim vodiysida vafot etgan. Uning usul al-fiqh xususida bir asari bor, muallif uni „ar-Rafiʼfi sharhi-l-badoyiʼ“ („Badialar sharhi haqidagi martabali kitob“)deb nomlagan.

Manbalar
Muso al-Bayforiniy

(Abu Imron) Muso ibn Aflah ibn Xolid ibn Sharik al-Bayforiniy al-Buxoriy (hijriy 291-yil jumaduloxir oyi (milodiy 904-yil)da vafot etgan) uzoq umr ko‘ruvchilardan bo‘lgan. U ulamolardan, undan esa boshqalar hadis rivoyat qilganlar.

Manbalar
Al-Mutahhar an-Nuzakosiy

Al-Mutahhar ibn Sadid ibn Ali ibn Ahmad ibn Abdulloh ibn Abul Fazlan-Nuzakosiy — solih, dindor va xayrli kishi bo‘lgan. Iroq va Shomga borgan, juda ko‘plab hadislar yozgan. Hadisni va uning roviylarining ismini to‘liq yoddan bilgan. Xorazmdan 616-hijriy yilning oxirlarida mo‘g‘ul tatarlardan qochib, Nasoga chiqib ketgan va umrining oxirigacha o‘sha yerda yashagan .

Manbalar
Al-Mutahhir al-Mattaviyiy

(Abuttayyib) Al-Mutahhir ibn al-Fazl al-Mattaviyiy (hijriy 492-yil (milodiy 1099-yil)da tavallud topgan, 550-yil (milodiy 1155-yil)da esa vafot etgan) ulamolardan, ulamolar ham undan hadis rivoyat qilganlar.

Manbalar
Mutrif al-Ustrushaniy

(Abu Bakr) Mutrif ibn Jamhur ibn al-Fazl al-Ustrushaniy — muhaddis. Ustrushanada tug‘ilgan. U ulamolardan, ulamolar esa undan hadis rivoyat qilganlar. U ilm talabi bilan Sharq mamlakatlarida bo‘lgan. Xususan, haj safariga Bag‘dod orqali borgan.

Manbalar
Al-Mushtab al-Fargʻoniy

(Abul Muzaffar) Al-Mushtab ibn Muhammad ibn Asoma ibn Zayd ibn an-Nuʼmon ibn Sufyon al-Farg‘oniy (hijriy 486-yilning shavvol oyi (milodiy 1093-yil)da Bag‘dodda vafot etgan) —Movarounnahrning Farg‘ona shahridan bo‘lgan. U eng buyuk munozarachi olimlardan hisoblangan. Nazar va jadal ilmlarida taniqli olimlardan biri edi. U askarlar bilan aralashib ketar va ularni aslo farqlamas edi. U ulamolardan, ulamolar ham undan hadis rivoyat qilganlar.

.

Manbalar
Ulugʻbek Roʻziqulov

Ulugʻbek Ubaydullayevich Roʻziqulov — oʻzbek iqtisodchisi va diplomati. 2007-2017-yillarda va 2023-yildan UzAutoMotors (sobiq Oʻzavtosanoat) kompaniyasi boshqaruv raisi va ayni paytda bosh vazir o'rinbosari, 2018—2023-yillarda Oʻzbеkistоnning Indoneziya va Vyetnamdagi elchisi, OTIHTdagi vakili boʻlgan.

Biografiyasi 
1969-yil 20-aprelda Toshkent shahrida tugʻilgan.

1991-yilda Moskva davlat universitetini tamomlagan. Iqtisod fanlari nomzodi.

1992—1994 — Rossiya fanlar akademiyasi iqtisodiy tadqiqotlar instituti ilmiy xodimi.

1994—2005 — Oʻzbekiston milliy bankida, tiklanish va taraqqiyot jamgʻarmasida turli lavozimlarda ishlagan.

2005—2007 — Oʻzbekiston Respublikasi iqtisodiyot vazirining birinchi oʻrinbosari.
       
2007—2017 — Oʻzavtosanoat kompaniyasi boshqaruv raisi.

2008—2017 — Oʻzbekiston Respublikasi Bosh vazirining oʻrinbosari.

2017—2018 — Oʻzbekiston havo yoʻllari milliy aviakompaniyasi Bosh direktori.

2018—2023 — Oʻzbekiston Respublikasining Indoneziya Respublikasidagi Favqulodda va muxtor elchisi.

2019—2023 — Oʻzbekiston Respublikasining Vyetnam Sotsialistik Respublikasidagi Favqulodda va muxtor elchisi.

2019—2023 — Oʻzbekiston Respublikasining Osiyo-Tinch okeani iqtisodiy hamkorlik tashkilotidagi Favqulodda va Muxtor Elchisi.

2023-yildan — UzAutoMotors kompaniyasi boshqaruv raisi.

Manbalar 

Oʻzbekistonning Indoneziyadagi elchilari
Oʻzbekistonning Vyetnamdagi elchilari
Yashayotgan insonlar
NBCUniversal

NBCUniversal Media, LLC Amerikaning koʻp tarmoqli ommaviy axborot vositalari va koʻngilochar korporatsiyasi boʻlib, Comcast kompaniyasiga tegishli boʻlib, shtab-kvartirasi Amerika Qoʻshma Shtatlari , Nyu-York shahrining Manxetten Midtowndagi 30 Rokfeller Plaza binosida  joylashgan.

NBCUniversal birinchi navbatda media va koʻngilochar sanoat bilan shugʻullanadi. Kompaniya oʻzining ikkita eng muhim boʻlinmasi, Amerika Qoʻshma Shtatlaridagi Katta Uchlik televizion tarmoqlaridan biri boʻlgan National Broadcasting Company (NBC) va Gollivudning yirik Universal Pictures kinostudiyasi uchun nomlangan. Shuningdek, u USA Network, Syfy, Bravo, E!, Telemundo (ispancha), Universal Kids va Peacock striming xizmati kabi mahalliy va xalqaro mulklar portfeli orqali translyatsiya qilishda muhim ishtirokiga ega. Universal Destinations & Experiences boʻlimi orqali NBCUniversal shuningdek, dunyodagi uchinchi yirik ko'ngilochar operatordir. 2018 yildan beri uning Comcast nazorati ostidagi qardosh kompaniyasi Sky Group Limited oʻzining media va telekommunikatsiya aktivlariga ega.

NBCUniversal 2004-yil 8-noyabrda NBC Universal, Inc. nomi bilan tashkil etilgan boʻlib, General Electric kompaniyasining NBC kompaniyasi Vivendi Universalning kino va televideniya shoʻba korxonasi Vivendi Universal Entertainment bilan qoʻshilishi natijasida, General Electric shoʻba korxonasining 80% ni sotib olgandan soʻng, Vivendiga yangi kompaniyaning 20% ulushini berdi.  2011-yilda Comcast 51% ga erishdi va shu tariqa yangi isloh qilingan NBCUniversal nazorati  GEdan aktsiyalarni sotib oldi,  GE esa Vivendi ni sotib oldi. 2013-yildan beri kompaniya toʻliq Comcastga tegishli boʻlib, u  GEning egalik ulushini sotib olgan.

Tarixi

Boshlangʻich tarixi
NBC va Universal Television oʻrtasidagi hamkorlik 1950-yilda, Universal Televisionning eng qadimgi ajdodi Revue Studios NBC uchun bir qancha shoularni ishlab chiqargan paytdan boshlangan edi, garchi Revue boshqa tarmoqlarda ham hit boʻlar edi. Bu hamkorlik bir qator nom oʻzgarishlari va egalik oʻzgarishi boʻlishiga qaramay davom etdi.

Televizion

NBC Universal Television 1980-yillarning oxirida NBCga tegishli ikkita kabel-televidenie tarmoqlarini: CNBC va America's Talkingni shakllantirishni boshladi. NBC shuningdek, bir nechta mintaqaviy sport kanallari va American Movie Classics va Court TV kabi boshqa kabel kanallariga qisman egalik qilgan (2007-yilgacha).

1998-yilda NBC Dow Jones & Co bilan hamkorlik qildi. Ikki kompaniya moliyaviy yangiliklar kanallarini AQShdan tashqarida birlashtirdi. Yangi tarmoqlarga NBC Europe, CNBC Europe, NBC Asia, CNBC Asia, NBC Africa va CNBC Africa kiradi.

2001-yilda NBC AQShning ispan tilidagi tarkibida ikki tilli Mun2 Televizioni  bor boʻlgan Telemundo teleradiokompaniyasini 1,98 mlrd dollarga sotib oldi.  Oʻsha yili NBC Bravo kabel kanalini ham sotib oldi.

Universal bilan birlashishi

Manbalar
Omir Arbinjoniy

Omir Arbinjoniy (arabcha: أمير الاربنجني) — Muhaddis

Toʻliq ismi Abu Muslim Omir ibn Mukomil ibn Muhammad ibn Qutn ibn Usmon ibn Abdulloh ibn Osim ibn Xolid ibn Qurra ibn Mushrif Hamadoniy Arbinjoniy.
Omir Arbinjoniy boshlangʻich taʼlimni Samarqandga qarashli Arbinjon qishlogʻida bobosi Muhammad ibn Qutndan olgan. Chunki, uning bobosi Muhammad ibn Qutn ham oʻz zamonasining ilimli, fozil va taniqli hadis roviysi boʻlgan. Omir Arbinjoniy toʻgʻri soʻz, ishonchli va fozil kishi boʻlib ulgʻaygan. U tomonidan rivoyat qilingan hadislar ishonchli hisoblangan. U doimo eshitgan va bilganlarini yozib yurgan.

Ustozlari 
Omir Arbinjoniy Abu Salama Yahyo ibn Mugʻira Maxzumiy, Hoshim ibn Qosim Haroniy, Horun ibn Muso Faravyi, Salama ibn Shubayb kabi allomalardan taʼlim olgan va ulardan hadislar rivoyat qilgan.

Shogirdlari 
Omir Arbinjoniydan Muhammad ibn Ahmad ibn Hoshim Zahabiy, Abdurahmon ibn Fath Siroj va Muhammad ibn Zakaryo ibn Husayn Nasafiy kabi allomalar taʼlim olgan va hadis rivoyat qilgan.

Vafoti 
Manbalarning guvohlik berishicha, Omir Arbinjoniy 293/905-906 yilda vafot etgan.

Manbalar 

Muhaddis
Islom:Shaxslar
Pastrana (Ispaniya)

Pastrana - Ispaniyaning Kastiliya-La-Mancha,Gvadalaxara provinsiyasidagi oʻrta asrlardagi shahar va munisipalitet boʻlib Gvadalaxaraning janubi-sharqida joylashgan. Pastranada 1573-yilda sud mojarosidan keyin ispaniyalik Filipp II tomonidan bir koʻzli Eboli malikasi qamoqqa tashlangan joy hisoblanadi.1471-yilda portugaliyalik Alfonso V ning Marokashga hujumi natijasida XVII asrdan boshlab Pastrana gobelenlarining uyi hisoblangan.

Geografiya 
Pastrana markazida La Plaza de la Xora (odatda "La Plaza", inglizcha "the square of the hour" deb ataladi) maydonda joylashgan.

Festivallar 
Pastranada avgust oyida La Fiesta, konsertlar, ziyofatlar, ensierros va buqalar janglari kabi tadbirlar boʻlardi, butun shahar har kuni kechqurun raqsga tushish uchun La Plazada yigʻiladi.

Havolalar 

 Ispaniyadagi begona ( ) HV Morton tomonidan. Mortonning Pastrana boʻylab sayohatlari uchun III bobga qarang.

Manbalar 

Koordinatalar Vikimaʼlumotlarda
Tarixiy joylar
Ispaniya
Ispaniya Qal'alari
Alisher Xoʻjayev

Alisher Joʻraqulovich Xoʻjayev (1963-yili Toshkent viloyatida tugʻilgan) – oʻzbek davlat arbobi. 2005—2024-yillarda Oʻzbekiston milliy teleradiokompaniyasi raisi.

Biografiyasi 
1963-yil 26-yanvarda Toshkent viloyatida tugʻilgan.

1985-yili Samarqand davlat universitetini tamomlagan. Fizika-matematika fanlari nomzodi.

1985—1993-yillarda Oʻzbekiston Fanlar akademiyasi tizimidagi ilmiy-tekshirish institutlari, ishlab chiqarish birlashmalarida faoliyat olib borgan.

1993—1996-yillarda „NKK“ firmasida tizim muhandisi boʻlib ishlagan.

1996-yildan 1998-yilga qadar „KomUzAziya“ kompaniyasi bosh direktori.

1998—2001-yillarda „UzPAK“ kompaniyasi bosh direktori lavozimida mehnat qilgan.

2001—2002-yillarda Oʻzbekiston prezidenti huzuridagi Milliy xavfsizlik kengashi kotibining oʻrinbosari.

2002—2005-yillarda Oʻzbekiston Aloqa va axborotlashtirish agentligi rahbari oʻrinbosari.

2005—2017 – Oʻzbekiston milliy teleradiokompaniyasi raisi.

2017—2017 – Oʻzbekiston Respublikasi Vazirlar Mahkamasi huzuridagi millatlararo munosabatlar va xorijiy mamlakatlar bilan doʻstona munosabatlar boʻyicha qoʻmita raisi oʻrinbosari.

2017-yil 30-avgustda Oʻzbekiston milliy teleradiokompaniyasi raisi vazifasini bajaruvchi lavozimiga qaytgan.

2020-yil 19-martda Oʻzbekiston milliy teleradiokompaniyasi raisi etib tayinlandi.

2024-yil 2-fevralda Oʻzbekiston milliy teleradiokompaniyasi raisi lavozimidan ozod etilgan va Oʻzbekiston Respublikasi Vazirlar Mahkamasi huzuridagi millatlararo munosabatlar va xorijiy mamlakatlar bilan doʻstona munosabatlar boʻyicha qoʻmita raisi oʻrinbosari etib tayinlangan. Shu yil 28-mart kuni Kinematografiya agentligi direktori o‘rinbosari lavozimiga tayinlandi.

Oilasi 
Qudasi – Abdulla Aripov, 2016-yildan buyon Oʻzbekiston Bosh vaziri.

Manbalar 

Oʻzbekiston yetakchilari
Oʻzbekiston kishilari
Samarqand davlat universiteti bitiruvchilari
Andas Batir qishlogʻi

Andas Batir qishlogʻi (, 2006-yilgacha — Novo-Voskresenovka) — Qozogʻiston Respublikasining Jambul viloyati, Merki tumanidagi qishloq. Andas Batir qishloq okrugining maʼmuriy markazi. KATO kodi — 315441100.

Aholisi 
1999-yilda qishloq aholisi 4730 kishini (2301 erkak va 2429 ayol) tashkil qilgan. 2009-yilgi aholini roʻyxatga olish maʼlumotlariga koʻra qishloqda 5225 kishi (2475 erkak va 2750 ayol) yashagan.

Mahalliy aholi orasidan chiqqan taniqli shaxslar 
 Smislin Vasiliy Petrovich (1910 — ?) — Sotsialistik Mehnat Qahramoni.

Manbalar 

Qozogʻiston aholi punktlari Qozogʻiston qishloqlari
Merki tumani aholi punktlari
T. Risqulov qishlogʻi

T. Risqulov qishlogʻi (, eski nomi Jdanovo) — Qozogʻiston Respublikasining Jambul viloyati, Merki tumanidagi qishloq. Riskulov qishloq okrugining maʼmuriy markazi. KATO kodi — 315444100.

Aholisi 
1999-yilda qishloq aholisi 997 kishini (496 erkak va 501 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1162 kishi (581 erkak va 581 ayol) yashagan.

Manbalar 

Qozogʻiston aholi punktlari Qozogʻiston qishloqlari
Merki tumani aholi punktlari
Surat (Jambul viloyati)

Surat () — Qozogʻiston Respublikasining Jambul viloyati, Merki tumaniga qarashli qishloq. Surat qishloq okrugining maʼmuriy markazi. Tuman markazi Merke qishlogʻidan 15 km sharqda joylashgan. KATO kodi — 315446100.

Aholisi 
1999-yilda qishloq aholisi 1477 kishini (768 erkak va 709 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1585 kishi (812 erkak va 773 ayol) yashagan.

Manbalar 

Qozogʻiston aholi punktlari Qozogʻiston qishloqlari
Merki tumani aholi punktlari